L 196/2 Jurnalul Oficial al Uniunii Europene 28.7.2011 DECIZIA CONSILIULUI din 22 iulie 2011 privind semnarea, în numele Uniunii, a Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană (2011/475|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (3) primul paragraf, coroborat cu articolul 218 alineatul (5), având în vedere propunerea Comisiei Europene, întrucât: (1) În mai 2003, Comisia a adoptat o Comunicare către Consiliu şi Parlamentul European intitulată „Aplicarea legislației în domeniul forestier, guvernanța și schimburile comerciale (FLEGT): Propunere pentru un plan de acțiune al UE” în care se solicită luarea de măsuri pentru combaterea exploatării forestiere ilegale prin încheierea unor acorduri de parteneriat voluntar cu ţările produ- cătoare de lemn. Concluziile Consiliului privind planul de acţiune au fost adoptate în octombrie 2003 (!), iar Parlamentul European a adoptat o rezoluție cu privire la acest subiect la 11 iulie 2005 (). (2Q  La 5 decembrie 2005, Consiliul a autorizat Comisia să inițieze negocieri privind încheierea unor acorduri de parteneriat în vederea punerii în aplicare a planului de acțiune al UE privind aplicarea legislației în domeniul forestier, guvernanța şși schimburile comerciale cu produse din lemn. (3) La 20 decembrie 2005, Consiliul a adoptat Regulamentul (CE) nr. 2173/2005 () care a instituit un regim de licenţe FLEGT pentru importurile în Uniune de lemn originar din țările cu care Uniunea a încheiat acorduri de parte- neriat voluntar. (4) Negocierile cu Republica Liberia au fost încheiate, iar Acordul de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schim- burile comerciale cu produse din lemn care intră în Uniunea Europeană („acordul”) a fost parafat la 9 mai 2011. (5) Acordul ar trebui semnat, ADOPTĂ PREZENTA DECIZIE: Articolul 1 Semnarea Acordului de parteneriat voluntar între Uniunea Europeană şi Republica Liberia cu privire la aplicarea legislației în domeniul forestier, la guvernanță şi la schimburile comerciale cu produse din lemn care intră în Uniunea Europeană (denumit în continuare „acordul”) este autorizată, în numele Uniunii, prin prezenta decizie, sub rezerva încheierii acordului menționat (*). Articolul 2 Preşedintele Consiliului este autorizat prin prezenta să desemneze persoana (persoanele) împuternicită (împuternicite) să semneze acordul în numele Uniunii. Articolul 3 Prezenta decizie intră în vigoare la data adoptării. Adoptată la Bruxelles, 22 iulie 2011. Pentru Consiliu Președintele M. DOWGIELEWICZ () JO C 268, 7.11.2003, p. 1. () JO C 157 E, 6.7.2006, p. 482. () JO L 347, 30.12.2005, p. 1. (*) Textul acordului va fi publicat împreună cu decizia privind încheierea acestuia.